Diari Oficial de la Generalitat Valenciana


Sumari del DOGV 8298, del 18-05-2018 (2018/4827)

Extracte de la Resolució de 23 d'abril de 2018, del Vicerectorat d'Ocupació i Programes Formatius, per la qual es convoquen ajudes per als esportistes universitaris de la Universitat de València per al curs 2017-2018 i s'estableixen les bases que regulen la convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4827


Data del document
:   23-04-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 23 d'abril de 2018, del Vicerectorat d'Ocupació i Programes Formatius, per la qual es convoquen ajudes per als esportistes universitaris de la Universitat de València per al curs 2017-2018 i s'estableixen les bases que regulen la convocatòria. [2018/4827]  
BDNS (identif.): 398775.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions http://www.pap.minhap.gob.es/bdnstrans  
  
Primer. Beneficiaris  
Estudiants matriculats en centres propis de la Universitat de València, que cursen estudis orientals a l'obtenció del títol de grau, llicenciat, enginyer, títol oficial de màster, o doctorat en la seua fase docent, que demostren una competència esportiva tant en l'àmbit federat com en l'universitari en algun dels esports en què la Universitat de València participa a través del Servei d'Educació Física i Esports de manera oficial, en els Campionats d'Espanya Universitaris (CEU) o en el Campionat Autonòmic d'Esport Universitari (CAEU), campionats internacionals (EUSA, etc.), en qualsevol de les seues disciplines.  
  
Segon. Objecte  
Impulsar i premiar la participació i competència dels esportistes de la Universitat de València en els diferents campionats oficials en què participa, fent compatibles els estudis amb la pràctica efectiva de l'activitat física.  
  
Tercer. Bases reguladores  
La convocatòria està publicada en la següent URL:   
http://www.uv.es/sef  
  
Quart. Quantia  
Es convoquen fins a un màxim de 120 ajudes de 300 € cadascuna, per un màxim de 36.000 €.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la seua publicació en el DOGV i acaba el 10 de juny de 2018.  
  
  
Sisé. Altres dades  
La sol·licitud ha d'anar acompanyada de la documentació següent:  
1. Certificat acadèmic oficial o proves d'accés a la Universitat/cicles formatius, només per als alumnes que s'hi matriculen per primera vegada. Aquesta informació ha d'estar compulsada.  
2. Currículum esportiu:  
2.1. Universitari: per valorar el currículum esportiu en l'esport universitari es computaran les tres últimes temporades. Cal emplenar el formulari en la seu electrònica; la comprovació de les dades es farà mitjançant l'arxiu del Servei d'Educació Física i Esports de la Universitat de València.  
2.2. Federat: per valorar l'esport federat es computarà la participació en l'àmbit autonòmic, nacional i internacional de les dues últimes temporades 2015-16 i 2016-17, que ha d'estar acreditada mitjançant el certificat de la federació esportiva corresponent o la còpia compulsada. No s'acceptaran documents federatius que no tinguen segell i signatura de les persones competents en cadascuna de les federacions esportives.  
3. Dades bancàries. Número de compte.  
Els esportistes que hagen obtingut les ajudes derivades del seu reconeixement com a esportistes d'alt nivell de la Universitat València en la convocatòria per al curs 2017-2018, només podran sol·licitar les ajudes previstes en aquesta convocatòria després de la renúncia prèvia a les anteriors. Aquesta renúncia s'ha de lliurar amb la sol·licitud i estarà condicionada a la seua obtenció.  
  
València, 23 d'abril de 2018.- La rectora, p. d. (DOGV 17.04.2018), la vicerectora d'Ocupació i Programes Formatius: M. Adela Valero Aleixandre.